**PONUDBA NEOBVEZNIH IZBIRNIH PREDMETOV v 4., 5. in 6. RAZREDU V ŠOLSKEM LETU 2023/2024**

**DRUGI TUJ JEZIK – NEMŠČINA se izvaja 2 uri na teden. Znanje tujega jezika, še zlasti jezika sosednje države, je pomembno, ker predstavlja tudi dobro popotnico za nadaljnje izobraževanje ali poklicno pot (zaposlitev v Avstriji, Nemčiji, Švici …). Pri nemščini se bodo učenci  naučili osnovnega komuniciranja v nemščini, lažje navezovanje stikov in ravnanje v določenih situacijah ter izvedeli kaj več o nemško govorečih deželah in kulturi. Neobvezni izbirni predmet iz nemščine pa lahko nadgrajuje še v 7., 8. in 9. razredu. Izvajalka: Urška Planko.**

**RAČUNALNIŠTVO se izvaja 1 uro na teden. V današnji družbi ima računalništvo pomembno vlogo, saj je vključeno v vsa področja našega življenja. Zato je potrebno razumeti delovanje informacijsko – komunikacijskih tehnologij. Izvajalec: Damjan Bratkovič.**

**ŠPORT se izvaja 1 uro na teden. V današnjem času, ki ga označuje čedalje manjša gibalna dejavnost, nezdrave prehranjevalne navade in rizični načini preživljanja prostega časa, ima športna dejavnost v šoli poseben pomen za zdrav razvoj odraščajočih učencev. Izvajalec: Aleš Kocjančič.**

**UMETNOST - LIKOVNA UMETNOST** **se izvaja 2 uri na 14 dni. Namenjena je učencem, ki uživajo v ustvarjanju likovnih del iz različnih materialov. V sklopu predmeta bomo izdelali lutke in pripravili lutkovno predstavo. Izvajalka: Natalija Veselič Martinjak.**

**UMETNOST - GLASBENO USTVARJANJE 4.– 6. razred – V sklopu predmeta bomo oblikovali Livadski orkester, v katerem se bodo učenci učili igranja na različne inštrumente (klavir, ukulele, orffova glasbila, tolkala, ...) ter nato tudi skupinsko muzicirali - izvajali in ustvarjali glasbo. Vzporedno bo v sklopu predmeta potekala tudi Mala glasbena šola Livada. Skozi glasbeno ustvarjanje se bodo učenci poleg igranja na inštrumente tudi glasbeno opismenjevali ter ustvarjali in poustvarjali vokalne, inštrumentalne ter vokalno-inštrumentalne vsebine. Glasbeno predznanje ni potrebno – učili se bomo skupaj in postopoma. Ob koncu šolskega leta bomo v sklopu predmeta posneli tudi svoj videospot. Predmet se bo izvajal 1 uro na teden (35 ur letno). Izvajalka: Hana Mačkovšek.**

**Prisotnost učenca pri neobveznih izbirnih je OBVEZNA, ČE SE PRIJAVI k določenemu neobveznemu izbirnemu predmetu. Obiskovati ga mora do konca šolskega leta. Neobvezni izbirni predmeti so ocenjeni, zaključne ocene se vpišejo v spričevalo. Ni pa obvezno, da se učenec prijavi k neobveznemu izbirnemu predmetu.**

**V skladu z zakonom lahko učenci izberejo največ dve uri pouka neobveznih izbirnih predmetov**.

**Učenec lahko vsako leto zamenja neobvezni izbirni predmet, če to želi, lahko pa svoje znanje pri istem neobveznem izbirnem predmetu nadgrajuje in poglablja v vsem obdobju, torej od 4. do 6. razreda.**